3.

besedilo točke 31baa (črtana) se nadomesti z naslednjim: „32014 R 0600: Uredba (EU) št. 600/2014 Evropskega parlamenta in Sveta z dne 15. maja 2014 o trgih finančnih instrumentov in spremembi Uredbe (EU) št. 648/2012 (UL L 173, 12.6.2014, str. 84), kakor je bila popravljena z UL L 270, 15.10.2015, str. 4, UL L 187, 12.7.2016, str. 30, in UL L 278, 27.10.2017, str. 54, kakor jo spreminja: — 32016 R 1033: Uredba (EU) 2016/1033 Evropskega parlamenta in Sveta z dne 23. junija 2016 (UL L 175, 30.6.2016, str. 1). Za namene tega sporazuma se določbe Uredbe uporabljajo z naslednjimi prilagoditvami: (a) ne glede na določbe Protokola 1 k temu sporazumu se pojma ‚država(-e) članica(-e)‘ oziroma ‚pristojni organi‘, če v tem sporazumu ni drugače določeno, razumeta tako, da poleg pomena tega izraza v Direktivi vključujeta tudi države Efte oziroma njihove pristojne organe; (b) sklicevanja na članice ESCB se razumejo tako, da poleg pomena tega izraza v Uredbi vključujejo tudi nacionalne centralne banke držav Efte; (c) če v tem sporazumu ni drugače določeno, Evropski bančni organ (EBA) oziroma Evropski organ za vrednostne papirje in trge (ESMA), odvisno od primera, ter Nadzorni organ Efte sodelujeta, si izmenjujeta informacije in se posvetujeta za namene Uredbe, zlasti pred sprejetjem kakršnih koli ukrepov; (d) sklicevanja na druge akte v Uredbi se štejejo za ustrezna v obsegu in obliki, v kateri so navedeni akti vključeni v Sporazum; (e) sklicevanja v Uredbi na pooblastila ESMA v skladu s členom 19 Uredbe (EU) št. 1095/2010 Evropskega parlamenta in Sveta se v primerih iz točke 31i te priloge in v skladu z njo razumejo kot sklicevanja na pooblastila Nadzornega organa Efte v zvezi z državami Efte; (f) v točki (e) člena 1(1): (i) se, kar zadeva države Efte, besedilo ‚pristojnih organov, ESMA in EBA‘ glasi ‚pristojnih organov in Nadzornega organa Efte‘; (ii) se za besedilom ‚pooblastili ESMA‘ vstavi besedilo ‚oziroma, kar zadeva države Efte, Nadzornega organa Efte‘; (g) v členu 4: (i) se v odstavku 4 za besedo ‚Komisiji‘ vstavi besedilo ‚in Nadzornemu organu Efte‘; (ii) se v odstavku 7 za besedilom ‚3. januarjem 2018‘ vstavi besedilo ‚ali, kar zadeva opustitve, ki jih odobrijo pristojni organi držav Efte pred datumom začetka veljavnosti Sklepa Skupnega odbora EGP št. 78/2019 z dne 29. marca 2019,‘; (h) v členih 7(1), 9(2), 11(1) in 19(1) se za besedo ‚Komisiji‘ v danem sklonu vstavi besedilo ‚ter Nadzornemu organu Efte‘ v ustreznem sklonu; (i) v členu 36(5): (i) se v prvem in drugem stavku, kar zadeva države Efte, beseda ‚ESMA‘ glasi ‚Nadzorni organ Efte‘; (ii) se za besedilom ‚ESMA objavi seznam vseh prejetih obvestil‘ vstavi besedilo ‚in na seznam vključi vsa obvestila, ki jih prejme Nadzorni organ Efte‘; (j) v členu 37(2): (i) se, kar zadeva države Efte, besedilo ‚3. januarju 2018‘ glasi ‚datumu začetka veljavnosti Sklepa Skupnega odbora EGP št. 78/2019 z dne 29. marca 2019‘; (ii) se besedilo ‚člena 101 in 102 PDEU‘ nadomesti z besedilom ‚člena 53 in 54 Sporazuma EGP‘; (k) v členu 40: (i) se, kar zadeva države Efte, v odstavkih 1 do 4, 6 in 7 beseda ‚ESMA‘ v danem sklonu glasi ‚Nadzorni organ Efte‘ v ustreznem sklonu; (ii) se, kar zadeva države Efte, v odstavku 2 besedilo ‚pravu Unije‘ glasi ‚Sporazumu EGP‘; (iii) se v odstavku 3 besedilo ‚po posvetovanju z javnimi organi‘ nadomesti z besedilom ‚po posvetovanju ESMA z javnimi organi‘; (iv) se v odstavku 3 besedilo ‚pri čemer mu ni treba izdati mnenja‘ nadomesti z besedilom ‚ne da bi ESMA izdal mnenje‘; (v) se v odstavku 5 besedilo ‚odločitvi glede sprejetja ukrepov‘ nadomesti z besedilom ‚vsaki svoji odločitvi glede sprejetja ukrepov‘; (vi) se v odstavku 5 za besedilom ‚tega člena‘ vstavi besedilo ‚. Nadzorni organ Efte na svojem spletnem mestu objavi vsako svojo odločitev glede sprejetja kakršnih koli ukrepov v skladu s tem členom. Sklic na objavo obvestila Nadzornega organa Efte se objavi na spletnem mestu ESMA.‘; (l) v členu 41: (i) se, kar zadeva države Efte, v odstavkih 1 do 4, 6 in 7 beseda ‚EBA‘ v danem sklonu glasi ‚Nadzorni organ Efte‘ v ustreznem sklonu; (ii) se, kar zadeva države Efte, v odstavku 2 besedilo ‚pravu Unije‘ glasi ‚Sporazumu EGP‘; (iii) se v odstavku 3 besedilo ‚ne da bi izdal mnenje‘ nadomesti z besedilom ‚ne da bi EBA izdal mnenje‘; (iv) se v odstavku 5 besedilo ‚vseh odločitvah za ukrepanje‘ nadomesti z besedilom ‚vsaki svoji odločitvi glede sprejetja ukrepov‘; (v) se v odstavku 5 za besedilom ‚tem členom‘ vstavi besedilo ‚. Nadzorni organ Efte na svojem spletnem mestu objavi vsako svojo odločitev glede sprejetja kakršnih koli ukrepov v skladu s tem členom. Sklic na objavo obvestila Nadzornega organa Efte se objavi na spletnem mestu EBA.‘; (m) v členu 45: (i) se v odstavku 1 za besedo ‚ESMA‘ vstavi besedilo ‚oziroma, kar zadeva države Efte, Nadzorni organ Efte‘; (ii) se v odstavkih 2, 4, 5, 8 in 9 ter v prvem pododstavku odstavka 3 za besedo ‚ESMA‘ vstavi besedilo ‚oziroma, odvisno od primera, Nadzorni organ Efte‘; (iii) se v drugem in tretjem pododstavku odstavka 3 za besedilom ‚pred sprejetjem ukrepov‘ vstavi besedilo ‚oziroma, odvisno od primera, pred pripravo osnutkov za Nadzorni organ Efte‘; (iv) se v odstavku 6 besedilo ‚odločitvi‘ glasi ‚vsaki svoji odločitvi‘; (v) se v odstavku 6 za besedilom ‚odstavka 1(c)‘ vstavi besedilo ‚. Nadzorni organ Efte na svojem spletnem mestu objavi vsako svojo odločitev o uvedbi ali podaljšanju ukrepov iz odstavka 1(c). Sklic na objavo obvestila Nadzornega organa Efte se objavi na spletnem mestu ESMA.‘; (vi) se v odstavku 7 za besedilom ‚ko je obvestilo objavljeno,‘ vstavi besedilo ‚na spletnem mestu ESMA oziroma, kar zadeva ukrepe Nadzornega organa Efte, ko je obvestilo objavljeno na spletnem mestu Nadzornega organa Efte‘.“;